Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 17/1999. (VIII. 18.) PM rendelethez
Paragraph Index: 334

28. A VI. Áruosztály 38. Árucsoport 38.22 vámtarifaszám teljes magyarázata az alábbiak szerint módosul: „E vtsz. alá tartoznak a hordozóra felvitt diagnosztikai vagy laboratóriumi reagensek és az elkészített diagnosztikai vagy laboratóriumi reagensek a 30.02 vtsz. alá tartozó diagnosztikai reagensek, a betegen alkalmazott diagnosztikai reagensek és a 30.06 vtsz alá tartozó vércsoport-meghatározó reagensek kivételével. A diagnosztikai reagenseket állatokban vagy emberben fizikai, biofizikai vagy biokémiai folyamatok vagy jellemzők kiértékelésére használják. Működésük a reagenst alkotó anyag mérhető vagy megfigyelhető biológiai vagy kémiai változásán alapul. Az ide tartozó elkészített diagnosztikai reagensek funkciójukban hasonlóak lehetnek a betegen alkalmazott diagnosztikai reagensekhez (3006.30 alszám), azzal a különbséggel, hogy ezeket inkább in vitro (élő szervezeten kívül), mint in vivo (élő szervezetben) alkalmazzák. Az elkészített laboratóriumi reagensek közé nem csak diagnosztikai reagensek tartoznak, hanem a kimutatási vagy a diagnosztikai céltól eltérően alkalmazott analitikai reagensek is. Az elkészített diagnosztikai és laboratóriumi reagenseket orvosi, állatorvosi, tudományos vagy ipari laboratóriumokban, kórházakban, iparban, a földeken vagy néha otthon használják. Az ide tartozó reagensek vagy hordozóra rögzítettek vagy készítmény formájúak és egynél több alkotórészt tartalmaznak. Állhatnak például több egyszerű reagens keverékéből vagy egyetlen, víztől eltérő oldószerben oldott hatóanyagból. Lehetnek még (hordozóként használt) papír, műanyag vagy más anyag formájában, melyet átitattak vagy bevontak egy vagy több diagnosztikai vagy laboratóriumi reagenssel, mint például a lakmusz-, pH- vagy póluskereső papír vagy az előre bevont immundiagnosztikai lemez. Az ide tartozó reagenseket készlet formájában is kiszerelhetik, amely számos alkotórészből állhat, még akkor is, ha ezek közül egy vagy több kémiailag meghatározott, a 28. vagy 29. Árucsoportba tartozó tiszta vegyület, a 32.04 vtsz. alá osztályozható színezék, vagy bármilyen más olyan anyag, amelyet önmagában más vtsz. alá kellene osztályozni. Példák az ilyen készletekre: vércukorszintet, vizeletben ketont meghatározó összeállítás, illetve az enzim alapú ilyen készletek. Nem tartoznak ide azonban az olyan készletek, melyek lényeges jellemzőjét a 30.02 vagy a 30.06 vtsz. alá osztályozható (pl. monoklón vagy poliklón antitest alapú) termékek adják. Az e vtsz. alá tartozó termékekről világosan ki kell derüljön, hogy kizárólag diagnosztikai vagy laboratóriumi reagensekként használatosak. Ennek összetételükből, felirataikból, in vitro (élő szervezeten kívüli) vagy laboratóriumi használatra utaló kezelési utasításukból, a végrehajtásra kerülő adott diagnosztikai vizsgálat jellegéből vagy fizikai formájukból (pl. hordozóra felvitt állapotú) világosan kell látszania. Nem tartoznak továbbá e vtsz. alá az alábbi termékek még diagnosztikai vagy laboratóriumi reagensként kiszerelve vagy ilyen célra alkalmazva sem: (a) A 28.43—28.46 vtsz.-ok alá tartozó termékek [Lásd a VI. Áruosztályhoz tartozó Megjegyzések (1) bekezdését]; (b) A 28. Árucsoporthoz tartozó Megjegyzések (1) bekezdésében és a 29. Árucsoporthoz tartozó Megjegyzések

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes